प्रदेश में बॉर्डर क्षेत्र के 80 लोगों पर आईएसआई से जुड़े होने का शक
बठिंडा : जासूसी मामले में वायुसेना का बर्खास्त अफसर गिरफ्तार
नई दिल्ली/पटियाला | दिल्लीपुलिस की क्राइम ब्रांच ने वायुसेना के बर्खास्त अधिकारी (नाॅन कमीशंड) को पंजाब के बठिंडा से गिरफ्तार किया है। उस पर पाक खुफिया एजेंसी आईएसआई से गोपनीय दस्तावेज साझा करने का आरोप है। पुलिस के मुताबिक आरोपी रंजीत बठिंडा में पदस्थ था। वह केरल का रहने वाला है। रंजीत को एक अज्ञात महिला ने जासूसी के जाल में फांसा था। इस महिला से उसकी मुलाकात एक सोशल नेटवर्किंग साइट पर हुई थी। इसी महिला ने उससे सूचनाएं हासिल कीं। रंजीत ने आईएसआई से जुड़े रैकेट को ई-मेल से सूचनाएं भेजीं। उसके खिलाफ सबूत मिलने पर वायुसेना ने उसे बर्खास्त कर दिया था।
जयपुर | पोकरणमें आईएसआई के लिए जासूसी करने के आरोप में पटवारी की गिरफ्तारी के बाद खुफिया एजेंसिया सतर्क हो गई हैं। इन एजेंसियों का दावा है कि सीमावर्ती इलाकों के करीब 80 लोग आईएसआई के संपर्क में हैं। ये बीकानेर, जैसलमेर, बाड़मेर और श्रीगंगानगर के रहने वाले हैं। इनमें से 15 रिटायर्ड सैनिक भी बताए जा रहे हैं। इंटेलीजेंस के पास इन सभी पर जासूसी के ठोस सबूत नहीं हैं। ऐसे में कार्रवाई नहीं हो पा रही है। पिछले तीन साल में एटीएस पुलिस ने इंटेलीजेंस की सूचना पर चार रिटायर्ड सैनिकों को सेना की जासूसी करने के आरोप में गिरफ्तार कर किया है। शेष| पेज 2
हालही में जैसलमेर में हुई गिरफ्तारी के बाद चारों जिलों के 80 जने इंटेलीजेंस की राडार पर गए हैं। इंटेलीजेंस इन सभी जासूसों की गतिविधियों पर निगरानी रखना शुरू कर दिया है। बताया जा रहा है कि ये सीमावर्ती इलाकों, ट्रेनिंग सेंटरों परीक्षण केन्द्रों पर हाेने वाली सेना की गतिविधियों की सूचनाएं पाकिस्तान की खुफिया एजेंसी आईएसआई को दे रहे हैं।
उधर, एटीएस की जांच में सामने आया कि आरोपी पटवारी गोरधन सिंह राठौड़ ने पिछले ढ़ाई साल में एक भी अवकाश नहीं लिया। वह रोजाना कार्यालय आता था और परमाणु परीक्षण केन्द्र के आस-पास रोजाना एक चक्कर लगाकर आता था। ताकि कोई भी गतिविधि हो तो आईएसआई तक पहुंचा सके।
hin_Deva hin_Deva hin_Deva hin_Deva hin_Deva hin_Deva